محەممەد کەمال

دکتۆر محەممەد کەمال (بە ئینگلیزی: Muhammad Kamal، لە دایکبووی ١٩٥٥) فەیلەسووف، مامۆستای زانکۆ، نووسەر و وەرگێڕێکی کوردە کە ئێستا دانیشتووی وڵاتی ئوسترالیایە. کارەکانی لەسەر فەلسەفەی ڕۆژاوایە بەتایبەتی فینۆمینۆلۆژیای بوونگەرایی.

 ژیان 
دکتۆر محەممەد کەمال لە ساڵی ١٩٥٥ لە شاری کەرکووک لە دایک بووە. دوای تەواوکردنی خوێندنی سەرەتایی و ئامادەیی لە شاری سلێمانی، لە ساڵی ١٩٧٧ ئامۆژگای مامۆستایانی لە ھەولێر تەواو کردووە. لە ساڵانی ١٩٧٧ تا ١٩٧٩ وەک مامۆستا لە گوندی ئاوەکەڵە کاری کردووە. دواتر لە ساڵی ١٩٧٩ بە مەبەستی خوێندن ڕۆیشتووە بۆ شاری کەراچی لە پاکستان. دوای تەواوکردنی خوێندن و بەدەستھێنانی دکتۆرا لە زانکۆی کەراچی، تا ساڵی ١٩٩٤ وەک وانەبێژ و مامۆستای یاریدەدەر لە زانکۆکەدا کاری کردووە. لە ساڵی ١٩٩٢ بۆ توێژینەوەی پۆست دکتۆرا لە فەلسەفەی ھایدگەردا دەچێتە وڵاتی ئەڵمانیا. لە ساڵی ١٩٩٤ ڕووی لە ئوسترالیا کرد و لەوێ لە ساڵی ١٩٩٥ وەک وانەبێژ لە زانکۆی مۆناش (Monash) شاری مێلبۆرن دەستی بە کار کرد، دواتر لە ساڵی ١٩٩٧ پۆستێکی وانەبێژی لە زانکۆی لاترۆب (La Trobe) وەرگرت و لە ساڵی ١٩٩٧ەوە تا ئێستا لە ئینستیتیوتی ئاسیا و ڕۆژھەڵات لە زانکۆی مێلبۆرن مامۆستای فەلسەفەیە.

 بەرھەمەکان 
 کتێب بە کوردی 
 «دێکارت»، سەردەم، ٢٠٢٥
 «فەلسەفەی زمان»، سەردەم، ٢٠٢٤
 «مارکس وەکوو فەیلەسووف»، سەردەم، ٢٠١٩
 «فەلسەفەی بوون»، ئەندێشە، ٢٠١٤
 «فینۆمینۆلۆجی»، چاپخانەی بینایی، ٢٠١٣
 «فەلسەفەی ئەفلاتون»، سەردەم، ٢٠١٠
 «ھایدیگەر و شۆڕشێکی فەلسەفی»، سەردەم، ٢٠٠٧
 «نیتشە و پاش تازەگەری»، سەردەم، ٢٠٠٦
 «نھێلیزم و ڕەھەندەکانی بیرکردنەوە»، سەردەم، ٢٠٠٥
 «بوون و داھێنان»، سەردەم، ٢٠٠٤
 «فەلسەفەی سارتەر و خوێندنەوەیەکی نوێ»، چاپی یەکەم: ناوەندی ڕۆشنبیری کورد، ئوسترالیا، ساڵی ٢٠٠٢
چاپی دووەم: سەردەم، ٢٠٠٣
 «کێشەی بوون لە مێژووی فەلسەفەدا»، سەردەم، ٢٠٠٢
 «فەلسەفەی ھیگڵ»، سەردەم، ٢٠٠١
 «ئۆنتۆلۆجی بنەڕەتی و بوونی مرۆڤ»، چاپی یەکەم: چاپخانەی ڕاز، ٢٠٠٠، چاپی دووەم: دەزگای ھەوار، ئەدلاید- ئوسترالیا، ٢٠٠١، چاپی سێیەم: چاپخانەی خانێ، دھۆک، ٢٠٠٧.

 وەرگێڕان لە ئینگلیزییەوە بۆ کوردی 
 «نیتشە» نووسینی «مارتین ھایدێگەر» (چوار بەرگ)، ٢٠٢٣
 «فینۆمینۆلۆجیی ھۆش»، نووسینی «ھێگڵ»، سەردەم، ٢٠١٦
 «بوون و کات» نووسینی «مارتین ھایدێگەر»، سەردەم، ٢٠١٣
 «بوون و نەبوون» نووسینی «ژان پۆڵ سارتر»، سەردەم، ٢٠١١
 «شیعر» نووسینی «ئەرەستوو»، سەردەم، ٢٠١٠
 «کاتیگۆرییەکان» نووسینی «ئەریستۆ»، سەردەم، ٢٠٠٩
 «کۆمار» نووسینی «ئەفلاتوون»، سەردەم، ٢٠٠٩
 «میتافیزک» نووسینی «ئەفلاتوون»، سەردەم، ٢٠٠٨
 «گفتوگۆیەک لەگەڵ ھایدگەردا»، سەردەم، ٢٠٠٥
 «باربووکردنەکان بۆ فەلسەفە سەبارەت بەڕوودان، نووسەر: مارتن هادیگەر، وەرگێڕان: محەمەد کەمال،سەردەم ٢٠٢١

 کتێب بە زمانی ئینگلیزی 
 Interreligious Dialogue Models From the Life of the Prophet Muhammad, by Alwani Ghazali and Muhammad Kamal, London, Routledge, 2024.
 A Universe in Constant Change: Mulla Sadra and Transubstantial change, by Muhammad Kamal, ICAS Press, 2022.
 Chapter Islamic Modernism in India, in History of Indian Philosophy, Routledge, 2017
 Chapter Mulla Sadra and Martin Heidegger: A Philosophical Turn, in The Misty Land of Ideas and the Light of Dialogue: An Anthology of Comparative Philosophy, ICAS Press, 2013
 From Essence to Being: The Philosophy of Mulla Sadra and Martin Heidegger, by Muhammad Kamal, ICAS Press, 2010.

 سەرچاوەکان 
 ژیاننامەی د. محەممەد کەمال، سایتی فەلسەفەی بوونگەرایەتی
 دەقی وتووێژێک لەگەڵ د. محەممەد کەمال (بە ئینگلیزی)

 بەستەرە دەرەکییەکان 
 فەلسەفەی بوونگەرایەتی، ماڵپەڕی تایبەتی د. محەممەد کەمال
 پەڕەی ناساندنی د. محەممەد کەمال لە سایتی زانکۆی مێلبۆرندا

پۆل:وەرگێڕانی کورد
پۆل:نووسەرانی کورد
پۆل:لەدایکبووانی ١٩٥٥
پۆل:فەیلەسووفانی سەدەی ٢٠ەم
پۆل:فەیلەسووفانی سەدەی ٢١ەم
پۆل:کوردەکانی باشووری کوردستان
پۆل:فەیلەسووفانی موسڵمان
پۆل:نووسەران بە زمانی کوردی
پۆل:فەیلەسووفانی کورد
پۆل:زیندووان
پۆل:خەڵکی کەرکووک
پۆل:وەرگێڕەکان بۆ کوردی